பல்பீர் சிங் சித்து

பல்பீர் சிங் சித்து (Balbir Singh Sidhu) இந்தியாவைச் சேர்ந்த ஓர் அரசியல்வாதியாவார். பஞ்சாப் சட்டப் பேரவையில் சட்டமன்ற உறுப்பினராகவும் பஞ்சாப் அரசாங்கத்தில் சுகாதாரம் மற்றும் குடும்ப நலம் மற்றும் தொழிலாளர் துறை அமைச்சராகவும் இருந்தவர்.Members Official website of Punjab Legislative Assembly. 24 March 2020.Council of Ministers of Punjab punjab.gov.in. 24 March 2020.

 தொழில் 
பல்பீர் சிங் சித்து 1990 ஆம் ஆண்டுகளில் இந்திய தேசிய காங்கிரசு கட்சியில் சேர்ந்தார். பஞ்சாப் இளைஞர் காங்கிரசு குழுவின் இணைச் செயலாளராகவும், பின்னர் துணைத் தலைவராகவும், மூத்த துணைத் தலைவராகவும் பணியாற்றினார். 1999 ஆம் ஆண்டு நடைபெற்ற மக்களவை தேர்தலின் போது பஞ்சாபில் காங்கிரசு கட்சியின் பொறுப்பாளராகவும் நியமிக்கப்பட்டார்.

2007 ஆம் ஆண்டில் பஞ்சாப் சட்டமன்றத் தேர்தலில் இவர் கரார் சட்டமன்றத் தொகுதியில் சிரோமணி அகாலி தளம் வேட்பாளர் இயசுசித்து சிங்கை தோற்கடித்து வெற்றி பெற்றார்.Kharar Assembly constituency www.elections.in. Retrieved 24 March 2020. மீண்டும் எசு.ஏ.எசு நகர் சட்டமன்றத் தொகுதியில் 2012 மற்றும் 2017 ஆம் ஆண்டு தேர்தல்களில் போட்டியிட்டு வெற்றி பெற்றார்.S A S nagar Assembly election resultuniversity.com.

2022 ஆம் ஆண்டு சூன் மாதம் 4 ஆம் தேதியன்று சண்டிகரில் உள்ள கட்சி அலுவலகத்தில் இராச் குமார் வெர்கா, குர்ப்ரீத் சிங் கங்கர், சுந்தர் சாம் அரோரா மற்றும் பலருடன் பாரதிய சனதா கட்சியில் சேர்ந்தார்.

 மேற்கோள்கள் 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:பஞ்சாப் நபர்கள்